Meie iseseisvus on neile pinnuks sil­mas. Kremli noorteorganisatsiooni Naši tegevus ja Vene saatkonna diplomaatide korduvad salakohtumised Venemaa finantseeritud Notšnoi Dozori juhtide ja teiste vene ekstremistidega enne rahutusi ning isegi nende ajal kõnelevad enda eest. Vene valitsusest lähtuvad küberrünnakud Eesti riigiametite, julgeoleku ja kaitseasutuste serverite rivist väljalöömiseks on naabrite uus meetod. Tegemist on Eesti Vabariigi eksistentsi vastu suunatud agressiivse poliitilise aktsiooniga, mida Venemaa on vastavalt Karaganovi doktriinile juba aastaid ette valmistanud.